संक्षेप करने के लिए दस्तावेज़: नारायण बारेठ

जयपुर से बीबीसी हिंदी डॉटकॉम के लिए



बलात्कार से सिर्फ लड़की नहीं बल्कि उसका पूरा परिवार प्रभावित होता है

जयपुर के सरकारी अस्पताल में भर्ती नूर किसी भी आहट पर डरकर कांपने लगती है. डॉक्टरों के मुताबिक, उसे ठीक होने में अभी काफी समय लगेगा.

नूर की बड़ी बहन रेहाना कहती हैं कि उन्हें अब भी धमकियां मिल रही हैं. रेहाना अपनी बहन के कथित गुनहगारों के लिए फांसी की सज़ा की मांग कर रही है.

कभी स्कूल की प्रार्थना और संगीत की आवाज़ के बीच नूर की आँखों में सुंदर सपने पला करते थे लेकिन ज़रा सी भी आहट होने पर नूर डर कर रोने लगती है.

नूर के साथ 20 अगस्त की शाम उस वक्त ये भयानक हादसा हुआ जब वो सीकर कस्बे में अपनी बहन के साथ बाज़ार से घर लौट रही थी.

उसी समय कुछ स्थानीय लोगों ने नूर का बीच सड़क पर से अपहरण कर उसके साथ सामूहिक बलात्कार किया. घटना के बाद अपराधियों ने नूर को सड़क पर फेंक दिया था.

पिता का साया 'नहीं'

नूर के पिता नहीं है ऐसे में उसकी 18 साल की बहन रेहाना ही उनका ख्याल रख रही हैं.

रेहाना बार-बार अपनी छोटी बहन को दिलासा देते हुए बताती हैं, ''नूर रह-रह कर डरने लगती है, उसे डरा हुआ देखकर हम भी डर जाते हैं. वो अक्सर दीदी बचाओ-बचाओ कहकर चिल्लाने लगती है. ऐसे में भला वो कैसे जिएगी.''

"यहां हम हर वक्त डर के साए में जीते हैं लगता है मानो वे लोग हमारा अब भी पीछा कर रहे हैं, हमारा हौसला टूट गया है. उम्र के इस पड़ाव पर हम इस विपत्ति का कैसे मुकाबला करें."

नादिया, नूर की माँ



रेहाना कहती हैं, ''मैं उसे हौसला देने की कोशिश तो करती हूँ लेकिन कभी-कभी मेरा भी सब्र टूट जाता है.''

सीकर पुलिस ने इस सिलसिले में छह लोगों को गिरफ्तार किया है. इनमें से चार लोग अभी जेल में हैं लेकिन रेहाना और उनकी मां नादिया कहती हैं कि उन्हें अब आए दिन धमकियाँ मिलती रहती हैं और इस बारे में पुलिस को भी बताया जा चुका है.

मगर सीकर में महिला पुलिस थाने की एसएचओ प्रीति बेनीवाल कहती हैं कि पुलिस को इस बारे में कोई जानकारी नहीं है.

उनके अनुसार, ''हमने अदालत में अभियोग दाख़िल कर दिया है, जैसे ही पीड़ित ठीक होगी, अभियुक्तों की पहचान के बाद आगे की कार्रवाई की जाएगी.''

नूर की माँ नादिया अपने बच्चों के बेहतर भविष्य के लिए बिहार से सीकर आईं थी लेकिन अब वो मायूसी के साथ कहतीं हैं, ''अब बिहार कैसे लौट सकेंगे, जाएंगे तो लोग ताने कसेंगे, कहेंगे...\nसंक्षेप उसी भाषा में जिसमें दस्तावेज़ है:
राजस्थान के सीकर ज़िले में सामूहिक बलात्कार की शिकार हुई बिहार की ग्यारह साल की एक बच्ची पिछले पांच महीने से अस्पताल में ज़िंदगी और मौत के बीच झूल रही है.